Όταν μια πρόταση μπορεί να σταθεί νοηματικά στην περίοδο του λόγου, τότε την ονομάζουμε ΑΝΕΞΑΡΤΗΤΗ. Αν δεν μπορεί να σταθεί νοηματικά στην περίοδο, τότε ονομάζεται ΕΞΑΡΤΗΜΕΝΗ και ανάλογα με το σύνδεσμο με τον οποίο ξεκινάει ονομάζεται επιπρόσθετα αιτιολογική, υποθετική, χρονική κ.λπ.

Π. χ. Η βροχή βοήθησε τους αγρότες, ώστε να ποτίσουν τα χωράφια τους.

Η βροχή βοήθησε τους αγρότες. Η συγκεκριμένη υπογραμμισμένη πρόταση αν απομονωθεί, μπορεί να σταθεί νοηματικά. Σε αυτή την περίπτωση την ονομάζουμε ΑΝΕΞΑΡΤΗΤΗ.

Π.χ. Αν έρθεις μαζί μας, θα καθίσουμε περισσότερη ώρα.

Αν έρθεις μαζί μας …… Εδώ η χρωματισμένη πρόταση δεν μπορεί να σταθεί νοηματικά μόνη της. Σε αυτή την περίπτωση την ονομάζουμε ΕΞΑΡΤΗΜΕΝΗ και επειδή ξεκινάει με υποθετικό σύνδεσμο, την ονομάζουμε ΕΞΑΡΤΗΜΕΝΗ ΥΠΟΘΕΤΙΚΗ πρόταση.

29/1/20

1. **Υπογράμμισε στις παρακάτω περιόδους, όσες προτάσεις είναι εξαρτημένες. .**

Όταν σταματήσει η βροχή, θα πάμε για ψώνια.

Με πήρε μαζί του, επειδή δεν ήθελε να πάει μόνος του.

Έπρεπε να πάμε στο Δημαρχείο, ώστε να πάρουμε το πιστοποιητικό γέννησης.

Όταν σταματήσει η βροχή, θα πάμε για ψώνια.

Με πήρε μαζί του, επειδή δεν ήθελε να πάει μόνος του.

Έπρεπε να πάμε στο Δημαρχείο, ώστε να πάρουμε το πιστοποιητικό γέννησης.

Έλα μαζί μου, αφού επιμένεις τόσο πολύ.

1. **Ένωσε τις παρακάτω προτάσεις χρησιμοποιώντας τη λέξη της παρένθεσης κάθε φορά και αλλάζοντας ό,τι χρειάζεται.**

Θα τα αγαπήσεις. Θα διαλέξεις εσύ αυτά τα βιβλία. (γιατί)

Φροντίζω πολύ το σκύλο μου. Τα ζώα χρειάζονται ιδιαίτερη περιποίηση. (Διότι)

Ο Βασίλης και ο Δημήτρης συναντήθηκαν για καφέ. Ο Βασίλης και ο Δημήτρης ήρθαν στην Αθήνα (όταν)

Ήθελα να πάω στο σχολείο. Ήθελα να μιλήσω στην κυρία μου. (για να)

Έγραφε ασταμάτητα το Σαββατοκύριακο. Ήταν πολύ κουρασμένος. (επειδή)

Θα έρθω μαζί σας στην εκδρομή. Με αφήνει η μητέρα μου . (αν)

**3. Χρωμάτισε στο παρακάτω κείμενο τις εξαρτημένες(δευτερεύουσες) προτάσεις με μπλε χρώμα και τις ανεξάρτητες (κύριες) με κόκκινο.**

Σήμερα το πρωί, λίγο πριν φύγω για το σχολείο, ο ταχυδρόμος έφερε ένα δώρο για μένα από τη γιαγιά. Ο μπαμπάς, που εκείνη την ώρα έπινε τον καφέ του, μόλις το είδε, αναφώνησε: «Προβλέπω καταστροφές». Την ώρα που ο μπαμπάς και η μαμά μιλούσαν, εγώ άνοιξα το δέμα και έμεινα με το στόμα ανοικτό.

1. **Βάλε κόμματα όπου πιστεύεις ότι χρειάζονται.**

Ο σκύλος ξεφόρτωσε στην πλατεία όλους του τους θησαυρούς κούνησε δύο φορές την ουρά του σαν χαιρετισμό ξανανέβηκε στο αμάξι κι έφυγε μέσα σ’ ένα σύννεφο σκόνης. Ο Μαρτίνος έκανε σπουδαία δώρα σε όλους τους εχθρούς και φίλους και χρειάστηκε να διηγηθεί εκατό φορές την περιπέτειά του. Κάθε φορά που τελείωνε κάποιος έτρεχε στο σπίτι του έπαιρνε τα άλογα έπαιρνε το κάρο και έτρεχε στο δρόμο που δεν οδηγούσε πουθενά.

*Τζιάνι Ροντάρι: «Παραμύθια απ’ το τηλέφωνο»*

1. **Στο παρακάτω κείμενο υπάρχουν πολύ περισσότερα κόμματα απ’ ότι θα έπρεπε. Διάβασε με προσοχή και σβήσε τα κόμματα που δε χρειάζονται.**

«Το σαρκοβόρο τσίρκο» είναι το ένατο βιβλίο, της σειράς των εκδόσεων Ελληνικά Γράμματα, με τίτλο «Μια σειρά από ατυχή γεγονότα» του μυστηριώδους συγγραφέα Λέμονι Σνίκετ, που έχει αποκτήσει φανατικούς μικρούς αναγνώστες, σε ολόκληρο τον κόσμο και έχει, ξετρελάνει τους κριτικούς. Η καταγραφή της δυσάρεστης ζωής, των ορφανών Μπόντλερ, που έχασαν τους γονείς τους, στο σπίτι τους σε μια φοβερή πυρκαγιά, συνεχίζεται και, όπως προειδοποιεί ο συγγραφέας, «αυτό το σαρκοβόρο βιβλίο, περιέχει μια τόσο στενάχωρη ιστορία, που το να το ρουφήξεις έστω και λίγο, μπορεί να κάνει το στομάχι σου, ν’ ανακατευτεί».